চাপে পরে ১০০০ বছরের পুরোনো শিব মন্দির খুলছে পাকিস্তান সরকার৷ -Khabor24x7
চাপে পরে ১০০০ বছরের পুরোনো শিব মন্দির খুলছে পাকিস্তান সরকার৷
সম্প্রতি সংখ্যালঘু অধিকার সংক্রান্ত রিপোর্টে মুখ পুড়েছে পাকিস্তানের। পাকিস্তানকে কালো তালিকায় ফেলেছে মার্কিন যুক্তরাষ্ট্র। দেখা গিয়েছে দেশ ভাগের পর থেকেই সংখ্যালঘুদের ওপর অত্যাচার বৃদ্ধি পেয়েছে পাকিস্তানে সঙ্গে নির্মম হত্যাকান্ডে কমেছে সংখ্যালঘুদের সংখ্যা। ফলস্বরূপ বিশ্ব দরবারে কিছুটা চাপে পরেই এবারে সংখ্যালঘুদের জন্য পাক সরকার খুলে দিতে চলেছে ১০০০ বছরের পুরোনো শিব মন্দির৷
দেশ ভাগের পর থেকেই নানান সময়ে নানান সন্ত্রাসের সাক্ষী থেকেছে হাজার বছরের পুরোনো এই শিব মন্দির। পাকিস্তানের পাঞ্জাবের শিয়ালকোটের শিবালা শিব মন্দির, ১০০০ বছরের পুরোনো এই শিব মন্দিরটি তৈরী করেছিলেন সর্দার তেজ সিং। অসাধারণ কারুকার্যে ভরা মন্দিরটি রক্ষণাবেক্ষণের অভাবে রীতিমতো ভগ্নদশা প্রাপ্ত। ১৯৯৩ সালে মন্দিরটিতে ভাঙচুর চালানো হয় এরপরই মন্দিরটি বন্ধ করে দেওয়া হয়েছিল পাক সরকারের তরফে। এবারে বিশ্ব দরবারে চাপে পরে ফের সেই মন্দিরের দরজাই খুলে দিল ইমরান খানের সরকার। সঙ্গে দ্রুত মন্দিরটি সংস্কারও করা হবে বলে জানিয়েছে পাক সরকার। স্বাভাবিকভাবেই পাক সরকারের এই সিদ্ধান্তে খুশি পাকিস্তানের সংখ্যালঘু হিন্দুরা।
এবারে ম্যান ভার্সেস ওয়াইল্ডে বেয়ার গ্রিলসের সঙ্গে দুঃসাহসিক অভিযানে নমো।
উঠছে বিল কিন্তু যাচ্ছেনা কথা বলা। প্রথন দিনই হোচট ‘দিদিকে বলো’।